પણ બોંડ એટલી ખુશીમાં હતા કે એમણે મારી વાત જાણે સાંભળી જ નહીં.”આપણે બીજું પણ થોડું કરવાના છીએ. સેબુના જુના દવાખાનામાં થોડા નીપા ઘરો છે, પણ એ ખૂબ અપૂરતાં છે. નવું દવાખાનું બની જશે, એ પછી એ જુના ઘરોને આપણે તોડી નાખીશું. એની જગ્યાએ ચામડીના બીજા કોઈ પણ પ્રકારના રોગો માટેનું એક આધુનિક દવાખાનું ત્યાં બનાવીશું. એનાથી રક્તપિત્તને શરૂઆતમાં જ પકડી પાડવામાં આપણને મદદ મળી રહેશે. શરૂઆતમાં ભાળ મળે તો કદાચ એનો કોઈ ઉપાય પણ થઈ શકે.”